ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Δεκεμβρίου 1992 σχετικά με τη σύναψη, εξ ονόματος της Ευρωπαϊκής Κοινότητας Άνθρακα και Χάλυβα, της συμφωνίας με τη μορφή ανταλλαγής επιστολών μεταξύ της Ευρωπαϊκής Κοινότητας Άνθρακα και Χάλυβα και της Ευρωπαϊκής Οικονομικής Κοινότητας, αφενός, και της Δημοκρατίας της Ουγγαρίας, αφετέρου, για την παράταση της διάρκειας της ενδιάμεσης συμφωνίας που υπογράφηκε μεταξύ των μερών στις Βρυξέλλες στις 16 Δεκεμβρίου 1991 (92/622/ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Κοινότητας Άνρακα και Χάλυβα, και ιδίως την παράγραφο 1 του άρθρου 95,

Εκτιμώντας:

ότι, εν αναμονή της ολοκλήρωσης της διαδικασίας επικύρωσης της ευρωπαϊκής συμφωνίας που υπογράφηκε στις Βρυξέλλες στις 16 Δεκεμβρίου 1991, είναι αναγκαίο να παραταθεί, μετά τις 31 Δεκεμβρίου 1992, η διάρκεια της ενδιάμεσης συμφωνίας, που υπογράφηκε στις Βρυξέλλες στις 16 Δεκεμβρίου 1991, με τη σύναψη συμφωνίας με τη μορφή ανταλλαγής επιστολών G Αφού ζητήθηκε η γνώμη της συμβουλευτικής επιτροπής και με την ομόφωνη συγκατάθεση του Συμβουλίου,

ΑΠΟΦΑΣΙΖΕΙ:

Άρθρο 1

Η συμφωνία με τη μορφή ανταλλαγής επιστολών για την παράταση μετά τις 31 Δεκεμβρίου 1992 της διάρκειας της ενδιάμεσης συμφωνίας, που υπογράφηκε στις Βρυξέλλες στις 16 Δεκεμβρίου 1991 μεταξύ της Ευρωπαϊκής Κοινότητας Άνθρακα και Χάλυβα και της Ευρωπαϊκής Οικονομικής Κοινότητας, αφενός, και της Δημοκρατίας της Ουγγαρίας, αφετέρου, εγκρίνεται εξ ονόματος της Ευρωπαϊκής Κοινότητας Άνθρακα και Χάλυβα.

Το κείμενο της συμφωνίας επισυνάπτεται στην παρούσα απόφαση (1).

Άρθρο 2

Ανατίθεται στον Πρόεδρο της Επιτροπής να ορίσει το πρόσωπο που θα υπογράψει τη συμφωνία που θα δεσμεύει την Επιτροπή.

Βρυξέλλες, 7 Δεκεμβρίου 1992.

Για την Επιτροπή Ο Πρόεδρος Jacques DELORS

(1) Βλέπε σ. 8 της παρούσας Επίσημης Εφημερίδας.
ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ της 8ης Απριλίου 1992 με την οποία χορηγείται απαλλαγή στην Επιτροπή για τη δημοσιονομική διαχείριση του τέταρτου Ευρωπαϊκού Ταμείου Ανάπτυξης για το οικονομικό έτος 1990 (92/251/ΕΟΚ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

Έχοντας υπόψη:

- τη συνθήκη για την ίδρυση της Ευρωπαϊκής Οικονομικής Κοινότητας,

- την πρώτη σύμβαση ΑΚΕ-ΕΟΚ (1),

- τους δημοσιονομικούς ισολογισμούς και τους λογαριασμούς διαχείρισης του τέταρτου, πέμπτου και έκτου Ευρωπαϊκού Ταμείου Ανάπτυξης για το οικονομικό έτος 1990 [COM(91) 0132],

- την έκθεση του Ελεγκτικού Συνεδρίου για το οικονομικό έτος 1990, καθώς και τις απαντήσεις των θεσμικών οργάνων (2),

- τη σύσταση του Συμβουλίου της 16ης Μαρτίου 1992 σχετικά με τη χορήγηση της εν λόγω απαλλαγής (C3-0114/92),

Εκτιμώντας ότι η συνθήκη της 22ας Ιουλίου 1975 παρέχει στο Ευρωπαϊκό Κοινοβούλιο την εξουσία να χορηγεί απαλλαγή για τη δημοσιονομική διαχείριση της Κοινότητας,

Έχοντας υπόψη την έκθεση της επιτροπής ελέγχου του προϋπολογισμού και τη γνωμοδότηση της επιτροπής ανάπτυξης και συνεργασίας (Α3-0113/92),

1. χορηγεί απαλλαγή στην Επιτροπή για τη δημοσιονομική διαχείριση του τέταρτου Ευρωπαϊκού Ταμείου Ανάπτυξης για το οικονομικό 1990 επί τη βάσει των κατωτέρω ποσών:

- πληρωμές: 22 060 000 Ecu-

2. διατυπώνει τις παρατηρήσεις του στο ψήφισμα που συνοδεύει την παρούσα απόφαση-

3. αναθέτει στον Πρόεδρό του να διαβιβάσει την παρούσα απόφαση, καθώς και το ψήφισμα που περιλαμβάνει τις παρατηρήσεις του Σώματος, στην Επιτροπή, το Συμβούλιο, το Ελεγκτικό Συνέδριο και την Ευρωπαϊκή Τράπεζα Επενδύσεων, και να μεριμνήσει για τη δημοσίευσή τους στην Επίσημη Εφημερίδα των Ευρωπαϊκών Κοινοτήτων (σειρά L). Στρασβούργο, 8 Απριλίου 1992.

Ο Γενικός Γραμματέας Ο Πρόεδρος Enrico VINCI Egon KLEPSCH

(1) ΕΕ αριθ. L 25 της 30. 1. 1976. (2) ΕΕ αριθ. C 324 της 13. 12. 1991.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Δεκεμβρίου 1992 για τη σύναψη της συμφωνίας μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Λιθουανίας, αφετέρου, για το εμπόριο και την εμπορική και οικονομική συνεργασία (92/603/ΕΟΚ, Ευρατόμ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 113 και 235,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας:

ότι η σύναψη της συμφωνίας μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Λιθουανίας, αφετέρου, για το εμπόριο και την εμπορική και οικονομική συνεργασία φαίνεται αναγκαία για την επίτευξη των στόχων της Κοινότητας στον τομέα των εξωτερικών οικονομικών σχέσεων 7 ότι ενδείκνυται να εγκριθεί η εν λόγω συμφωνία 7

ότι φαίνεται ότι ορισμένα μέτρα οικονομικής συνεργασίας, που προβλέπει η συμφωνία αυτή υπερβαίνουν το πεδίο των αρμοδιοτήτων που καθορίζει η συνθήκη, και ιδίως τις αρμοδιότητες που καθορίζονται στον τομέα της κοινής εμπορικής πολιτικής,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Λιθουανίας, αφετέρου, για το εμπόριο και την εμπορική οικονομική συνεργασία εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει εξ ονόματος της Κοινότητας στη γνωστοποίηση που προβλέπεται στο άρθρο 21 της συμφωνίας (2).

Άρθρο 3

Η Επιτροπή, επικουρούμενη από τους αντιπροσώπους των κρατών μελών, αντιπροσωπεύει την Κοινότητα στη μεικτή επιτροπή που ιδρύεται με το άρθρο 18 της συμφωνίας.

Βρυξέλλες, 21 Δεκεμβρίου 1992.

Για το Συμβούλιο

Ο Πρόεδρος

D. HURD

(1) Γνώμη που διατυπώθηκε στις 18 Δεκεμβρίου 1992 (δεν έχει ακόμα δημοσιευθεί στην Επίσημη Εφημερίδα).

(2) Βλέπε σελίδα 16 της παρούσας Επίσημης Εφημερίδας.
ΑΠΟΦΑΣΗ ΤΗΣ ΕΠΙΤΡΟΠΗΣ

της 3ης Νοεμβρίου 1992

περί τροποποιήσεως της έβδομης απόφασης 85/356/ΕΟΚ του Συμβουλίου για την ισοδυναμία των σπόρων που παράγονται σε τρίτες χώρες

(92/519/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 66/400/ΕΟΚ του Συμβουλίου της 14ης Ιουνίου 1966 περί εμπορίας σπόρων τεύτλων προς σπορά (1), όπως τροποποιήθηκε τελευταία από την οδηγία 90/654/ΕΟΚ της Επιτροπής (2),

την έβδομη οδηγία του Συμβουλίου 85/356/ΕΟΚ της 27ης Ιουνίου 1985 για την ισοδυναμία των σπόρων που παράγονται σε τρίτες χώρες (3), όπως τροποποιήθηκε τελευταία από την απόφαση 92/221/ΕΟΚ (4),

Εκτιμώντας:

ότι, σύμφωνα με την απόφαση 85/356/ΕΟΚ, οι όροι που πρέπει να πληρούνται από τους σπόρους είναι, σε ό,τι αφορά τους σπόρους τεύτλων, εκείνοι που ορίζονται στο σχετικό διάταγμα του Οργανισμού Οικονομικής Συνεργασίας και Ανάπτυξης (ΟΟΣΑ) 7

ότι οι όροι του ΟΟΣΑ, σε ό,τι αφορά το ποσοστό βάρους της αδρανούς ουσίας, δεν είναι πλέον εκείνοι που ορίζονται στην οδηγία 66/400/ΕΟΚ 7

ότι είναι, συνεπώς, αναγκαίο να εφαρμοστούν όλοι οι κοινοτικοί όροι για τους σπόρους τεύτλων που καλύπτονται από την απόφαση 85/356/ΕΟΚ 7

ότι τα προβλεπόμενα στην παρούσα απόφαση μέτρα είναι σύμφωνα με τη γνώμη της Μόνιμης Επιτροπής Σπόρων προς Σπορά και Πολλαπλασιαστικού Υλικού για τη Γεωργία, τις Δενδροκηπευτικές Καλλιέργειες και τη Δασοκομία,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το μέρος ΙΙ σημείο 1.3 του παραρτήματος της απόφασης 85/356/ΕΟΚ τροποποιείται ως εξής:

1. η πρώτη περίπτωση αντικαθίσταται από τους όρους «οδηγία 66/400/ΕΟΚ, παράρτημα Ι μέρος Β» 7

2. η δεύτερη πρόταση απαλείφεται.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 3 Νοεμβρίου 1992. Για την Επιτροπή

Ray MAC SHARRY

Μέλος της Επιτροπής
ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Ιουλίου 1992 περί καθορισμού λεπτομερών κανόνων εφαρμογής της οδηγίας 91/496/ΕΟΚ του Συμβουλίου όσον αφορά τον έλεγχο της ταυτότητας των ζώων προελεύσεως τρίτων χωρών (92/424/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 91/496/ΕΟΚ του Συμβουλίου της 15ης Ιουλίου 1991 για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε από την οδηγία 91/628/ΕΟΚ (2), και ιδίως το άρθρο 4,

Εκτιμώντας:

ότι είναι απαραίτητο, όσον αφορά τον έλεγχο της ταυτότητας που προβλέπεται στο άρθρο 4 παράγραφος 1 της οδηγίας 91/496/ΕΟΚ, να ορισθούν οι περιπτώσεις κατά τις οποίες δεν πρέπει να διενεργείται συστηματικός έλεγχος-

ότι οι διατάξεις της παρούσας απόφασης πρόκειται να αναθεωρηθούν με βάση την κτηθείσα εμπειρία-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Ο έλεγχος της ταυτότητας των ζώων πρέπει να διενεργείται για κάθε ζώο της παρτίδας.

2. Κατά παρέκκλιση από την παράγραφο 1, ο έλεγχος της ταυτότητας των ζώων μπορεί να διενεργείται επί ποσοστού 10 % των ζώων μιας παρτίδας και για τουλάχιστον δέκα ζώα, που είναι αντιπροσωπευτικά του συνόλου της παρτίδας και τα οποία ελέγχονται ανά παρτίδα, εφόσον αυτή αποτελείται από μεγάλο αριθμό ζώων.

Ο αριθμός των ελεγχόμενων ζώων πρέπει να αυξηθεί, και είναι δυνατόν να ανέλθει στο συνολικό τους αριθμό, αν οι πρώτοι έλεγχοι που έχουν διενεργηθεί δεν έχουν ικανοποιητικό αποτέλεσμα.

3. Κατά παρέκκλιση από την παράγραφο 1, ο έλεγχος της ταυτότητας των ζώων πρέπει να συνίσταται στη σήμανση αντιπροσωπευτικού αριθμού συσκευασιών ή/και εμπορευματοκιβωτίων, για τα ζώα των οποίων δεν προβλέπεται, από την κοινοτική ρύθμιση, η μεμονωμένη διαπίστωση της ταυτότητας.

Ο αριθμός των συσκευασιών ή/και εμπορευματοκιβωτίων που έχουν ελεγχθεί πρέπει να αυξηθεί και είναι δυνατόν να ανέλθει στο συνολικό τους αριθμό αν οι πρώτοι έλεγχοι που έχουν διενεργηθεί δεν έχουν ικανοποιητικό αποτέλεσμα.

Ο έλεγχος ταυτότητας περιλαμβάνει οπτικό έλεγχο των ζώων που περιέχονται σε αντιπροσωπευτικό αριθμό συσκευασιών ή/και εμπορευματοκιβωτίων, προκειμένου να εξακριβωθεί το είδος τους.

Άρθρο 2

Η παρούσα απόφαση απευθύνεται στα κράτη μέλη. Βρυξέλλες, 23 Ιουλίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 268 της 24. 9. 1991, σ. 56. (2) ΕΕ αριθ. L 340 της 11. 12. 1991, σ. 17.
ΑΠΟΦΑΣΗ ΤΗΣ ΕΠΙΤΡΟΠΗΣ

της 9ης Ιουνίου 1992

που εγκρίνει το ισπανικό πρόγραμμα ενίσχυσης του γεωργικού εισοδήματος για τους κατόχους γεωργικών εκμεταλλεύσεων στη χώρα των Βάσκων

(92/343/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 768/89 του Συμβουλίου της 21ης Μαρτίου 1989 για τη θέσπιση καθεστώτος μεταβατικών ενισχύσεων του γεωργικού εισοδήματος (1), και ιδίως το άρθρο 7 παράγραφος 3,

τον κανονισμό (ΕΟΚ) αριθ. 3813/89 της Επιτροπής της 19ης Δεκεμβρίου 1989 για τον καθορισμό των λεπτομερειών εφαρμογής του καθεστώτος μεταβατικών ενισχύσεων του γεωργικού εισοδήματος (2), όπως τροποποιήθηκε από τον κανονισμό (ΕΟΚ) αριθ. 1110/91 (3), και ιδίως το άρθρο 10 παράγραφος 3,

Εκτιμώντας:

ότι στις 12 Φεβρουαρίου 1992, οι ισπανικές αρχές κοινοποίησαν στην Επιτροπή την πρόθεσή τους να καθιερώσουν ένα πρόγραμμα ενίσχυσης του γεωργικού εισοδήματος για τους κατόχους γεωργικών εκμεταλλεύσεων στη χώρα των Βάσκων 7 ότι η Επιτροπή έλαβε εκ μέρους των ισπανικών αρχών συμπληρωματικές πληροφορίες σχετικές με αυτό το πρόγραμμα στις 10 Απριλίου 1992 και στις 5 Μαΐου 1992 7

ότι τα μέτρα που προβλέπονται στην παρούσα απόφαση είναι σύμφωνα με τις διατάξεις του κανονισμού (ΕΟΚ) αριθ. 768/89 και τις λεπτομέρειες εφαρμογής τους, και ιδίως με τους στόχους που προβλέπονται στο άρθρο 1 παράγραφος 2 δεύτερο εδάφιο του προαναφερθέντος κανονισμού 7

ότι στις 18 Μαΐου 1992, έγινε διαβούλευση με την επιτροπή διαχείρισης ενισχύσεων του γεωργικού εισοδήματος, για τα προβλεπόμενα στην παρούσα απόφαση μέτρα 7

ότι στις 19 Μαΐου 1992, έγινε διαβούλευση με την επιτροπή του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), για τα μέγιστα ποσά που θα μπορούσαν να επιβαρύνουν ετησίως τον κοινοτικό προϋπολογισμό από την έγκριση αυτού του προγράμματος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Επιτροπή εγκρίνει με την παρούσα απόφαση το πρόγραμμα ενίσχυσης του γεωργικού εισοδήματος για τους κατόχους γεωργικών εκμεταλλεύσεων στη χώρα των Βάσκων που της κοινοποιήθηκε από τις ισπανικές αρχές στις 12 Φεβρουαρίου 1992.

Άρθρο 2

Τα μέγιστα ποσά που θα μπορούσαν να επιβαρύνουν ετησίως τον κοινοτικό προϋπολογισμό από την απόφαση αυτή είναι τα ακόλουθα:

(σε Ecu) >ΘΕΣΗ ΠΗΝΑΚΑ>

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 9 Ιουνίου 1992. Για την Επιτροπή

Ray MAC SHARRY

Μέλος της Επιτροπής
ΑΠΟΦΑΣΗ ΤΟΥ ΣΥΜΒΟΥΛΙΟΥ της 15ης Ιουνίου 1992 για τη σύναψη της συμφωνίας υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και της Τουρκίας που καθορίζει, για την περίοδο από 1ης Νοεμβρίου 1987 μέχρι 31 Δεκεμβρίου 1993, το πρόσθετο ποσό που πρέπει να αφαιρείται από την εισφορά που εφαρμόζεται κατά την εισαγωγή στην Κοινότητα μη επεξεργασμένου ελαιολάδου, καταγωγής Τουρκίας (92/352/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την απόφαση αριθ. 1/77 του Συμβουλίου συνδέσεως ΕΟΚ-Τουρκίας της 17ης Μαΐου 1977 περί των νέων παραχωρήσεων κατά την εισαγωγή τουρκικών γεωργικών πρϊόντων στην Κοινότητα, και ιδίως το παράρτημα IV,

τη σύσταση της Επιτροπής,

Εκτιμώντας ότι πρέπει να εγκριθεί η συμφωνία υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και της Τουρκίας που καθορίζει, για την περίοδο από 1ης Νοεμβρίου 1987 μέχρι 31 Δεκεμβρίου 1993, το πρόσθετο ποσό που πρέπει να αφαιρείται από την εισφορά που εφαρμόζεται κατά την εισαγωγή στην Κοινότητα μη επεξεργασμένου ελαιολάδου, των κωδικών ΣΟ 1509 10 10, 1509 10 90 και 1510 00 10 καταγωγής Τουρκίας,

ΑΠΟΦΑΣΙΖΕΙ:

Άρθρο 1

Η συμφωνία υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και της Τουρκίας που καθορίζει, για την περίοδο από 1ης Νοεμβρίου 1987 μέχρι 31 Δεκεμβρίου 1993, το πρόσθετο ποσό που πρέπει να αφαιρείται από την εισφορά που εφαρμόζεται κατά την εισαγωγή στην Κοινότητα μη επεξεργασμένου ελαιολάδου, που υπάγεται στους κωδικούς ΣΟ 1509 10 10, 1509 10 90 και 1509 00 10 καταγωγής Τουρκίας, εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο το οποίο είναι αρμόδιο να υπογράψει τη συμφωνία, δεσμεύοντας την Κοινότητα.

Άρθρο 3

Η παρούσα απόφαση παράγει αποτελέσματα από την επόμενη της δημοσίευσής της στην Επίσημη Εφημερίδα των Ευρωπαϊκών Κοινοτήτων. Λουξεμβούργο, 15 Ιουνίου 1992. Για το Συμβούλιο

Ο Πρόεδρος

Joao PINHEIRO
ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Μαΐου 1992 για την έγκριση δράσεων εκπόνησης πρότυπων σχεδίων καταπολέμησης της λύσσας με σκοπό την εξάλειψη ή την πρόληψή της, που υποβλήθηκαν από το Λουξεμβούργο (Το κείμενο στη γαλλική γλώσσα είναι το μόνο αυθεντικό) (92/302/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 89/455/ΕΟΚ σχέδιο, Συμβουλίου της 24ης Ιουλίου 1989 για την έγκριση κοινοτικών δράσεων εκπόνησης πρότυπων σχεδίων καταπολέμησης της λύσσας με σκοπό την εξάλειψη ή την πρόληψή της (1), και ιδίως το άρθρο 4,

Εκτιμώντας:

ότι, σύμφωνα με το άρθρο 1 της απόφασης 89/455/ΕΟΚ, το Λουξεμβούργο θα θεσπίσει ευρείας κλίμακας πρότυπα σχέδια για την εξάλειψη ή πρόληψη της λύσσας των άγριων ζώων της Κοινότητας με χρήση εμβολίων για την από στόματος ανοσοποίηση των αλεπούδων-

ότι το πρότυπο σχέδιο, όπως παρουσιάστηκε από το Λουξεμβούργο, περιλαμβάνει τις γειτνιάζουσες παραμεθόριες περιοχές του Βελγίου, της Γαλλίας, και της Γερμανίας-

ότι το πρότυπο σχέδιο είναι τμήμα διασυνοριακής συνεργασίας με το Βέλγιο, τη Γαλλία, και τη Γερμανία-

ότι, με την από 26 Φεβρουαρίου 1992 επιστολή, το Λουξεμβούργο κοινοποίησε στην Επιτροπή πρότυπα σχέδια καταπολέμησης της λύσσας με σκοπό την εξάλειψη ή την πρόληψή της-

ότι, μετά από εξέταση, διαπιστώθηκε ότι το πρότυπο σχέδιο είναι σύμφωνο με την απόφαση 89/455/ΕΟΚ- ότι, κατά συνέπεια, πληρούνται οι προϋποθέσεις χρηματοδοτικής συμμετοχής της Κοινότητας-

ότι οι δράσεις που προβλέπονται στην παρούσα απόφαση είναι σύμφωνες με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνονται τα πρότυπα σχέδια για τον Απρίλιο και Μάιο 1992 για την εξάλειψη και πρόληψη της λύσσας που υποβλήθηκαν από το Λουξεμβούργο.

Άρθρο 2

Το Λουξεμβούργο θα θέσει σε ισχύ, μέχρι την 1η Απριλίου 1992, τους νόμους, τους κανονισμούς και τις διοικητικές διατάξεις εφαρμογής των πρότυπων σχεδίων που αναφέρονται στο άρθρο 1.

Άρθρο 3

Η παρούσα απόφαση απευθύνεται στο Μεγάλο Δουκάτο του Λουξεμβούργου. Βρυξέλλες, 22 Μαΐου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 223 της 2. 8. 1989, σ. 19.
ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Μαΐου 1992 για την έγκριση του σχεδίου που υπέβαλε το Ηνωμένο Βασίλειο όσον αφορά την έγκριση των επιχειρήσεων για τις ενδοκοινοτικές συναλλαγές πουλερικών και αυγών για επώαση (Το κείμενο στην αγγλική γλώσσα είναι το μόνο αυθεντικό) (92/281/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/539/ΕΟΚ του Συμβουλίου της 15ης Οκτωβρίου 1990 σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (1), όπως τροποποιήθηκε τελευταία από την οδηγία 91/496/ΕΟΚ (2), και ιδίως το άρθρο 3 παράγραφος 2,

Εκτιμώντας:

ότι το Ηνωμένο Βασίλειο διαβίβασε μέσω επιστολής με ημερομηνία 1η Ιουλίου 1991 ένα σχέδιο στην Επιτροπή-

ότι διαπιστώθηκε μετά από έλεγχο ότι το σχέδιο πληροί τους όρους της οδηγίας 90/539/ΕΟΚ, και ιδίως το παράρτημα ΙΙ-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το σχέδιο που υπέβαλε το Ηνωμένο Βασίλειο για την έγκριση των επιχειρήσεων για τις ενδοκοινοτικές συναλλαγές πουλερικών και αυγών για επώαση εγκρίνεται με την παρούσα απόφαση.

Άρθρο 2

Το Ηνωμένο Βασίλειο θα θέσει σε ισχύ από την 1η Μαΐου 1992 τις νομοθετικές, κανονιστικές και διοικητικές διατάξεις για την εφαρμογή του σχεδίου που αναφέρεται στο άρθρο 1.

Άρθρο 3

Η παρούσα απόφαση απευθύνεται στο Ηνωμένο Βασίλειο. Βρυξέλλες, 8 Μαΐου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 303 της 31. 10. 1990, σ. 6. (2) ΕΕ αριθ. L 268 της 24. 9. 1991, σ. 56.
ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Απριλίου 1992 για την τροποποίηση της απόφασης 91/449/ΕΟΚ για τον καθορισμό του υποδείγματος των υγειονομικών πιστοποιητικών όσον αφορά τα προϊόντα με βάση το κρέας που εισάγονται από τρίτες χώρες (92/246/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές βοοειδών, χοιροειδών, προβατοειδών και αιγοειδών, νωπών κρεάτων ή προϊόντων με βάση το κρέας προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 3763/91 (2), και ιδίως τα άρθρα 21 α και 22,

Εκτιμώντας:

ότι με την απόφαση 79/542/ΕΟΚ του Συμβουλίου (3), όπως τροποποιήθηκε τελευταία από την απόφαση 92/14/ΕΟΚ της Επιτροπής (4), καθορίστηκε κατάλογος των τρίτων χωρών από τις οποίες τα κράτη μέλη επιτρέπουν την εισαγωγή ζωντανών βοοειδών, προβατοειδών, αιγοειδών, χοιροειδών και ιπποειδών, νωπών κρεάτων και προϊόντων με βάση το κρέας-

ότι με την απόφαση 91/449/ΕΟΚ της Επιτροπής (5), όπως τροποποιήθηκε από την απόφαση 92/245/ΕΟΚ (6), καθορίστηκαν τα υποδείγματα των υγειονομικών πιστοποιητικών που απαιτούνται κατά την εισαγωγή προελεύσεως τρίτων χωρών προϊόντων με βάση το κρέας-

ότι τα προϊόντα με βάση το κρέας που υφίστανται θερμική επεξεργασία του κέντρου μάζης σε θερμοκρασία τουλάχιστον 80 oΚελσίου μπορούν να εισαχθούν στην Κοινότητα, από τη Νότιο Αφρική-

ότι πρέπει συνεπώς να τροποποιηθεί ο κατάλογος των τρίτων χωρών οι οποίες επιτρέπεται να εισάγουν στην Κοινότητα προϊόντα με βάση το κρέας που έχουν υποστεί θερμική επεξεργασία του κέντρου μάζας σε θερμοκρασία τουλάχιστον 80 o Κελσίου-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 91/449/ΕΟΚ στο παράρτημα Γ δεύτερο μέρος, ο κατάλογος των χωρών που επιτρέπεται να χρησιμοποιούν το υπόδειγμα του υγειονομικού πιστοποιητικού συμπληρώνεται με την ακόλουθη χώρα: "Νότιος Αφρική".

Άρθρο 2

Η παρούσα απόφαση απευθύνεται στα κράτη μέλη. Βρυξέλλες, 14 Απριλίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 302 της 31. 12. 1972, σ. 28. (2) ΕΕ αριθ. L 356 της 24. 12. 1991, σ. 1. (3) ΕΕ αριθ. L 146 της 14. 6. 1979, σ. 15. (4) ΕΕ αριθ. L 71 της 18. 3. 1992, σ. 30. (5) ΕΕ αριθ. L 240 της 29. 8. 1991, σ. 28. (6) Βλέπε σελίδα 42 της παρούσας Επίσημης Εφημερίδας.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 2ας Μαρτίου 1992 σχετικά με τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας και τρίτων κρατών COST για έντεκα έργα εναρμονισμένης δράσης στον τομέα της επιστήμης και τεχνολογίας των τροφίμων (ειδικό πρόγραμμα έρευνας και τεχνολογικής ανάπτυξης "Flair") (92/182/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως άρθρο 130 Ο παράγραφος 2,

την πρόταση της Επιτροπής(1) ,

Σε συνεργασία με το Ευρωπαϊκό Κοινοβούλιο(2) ,

Έχοντας υπόψη τη γνώμη της Οικονομικής και Κοινωνικής Επιτροπής(3) ,

Εκτιμώντας ότι με την απόφαση 89/411/ΕΟΚ(4) , το Συμβούλιο θέσπισε ειδικό πρόγραμμα έρευνας και τεχνολογικής ανάπτυξης και στον τομέα της επιστήμης και τεχνολογίας των τροφίμων (1989 έως 1993) ("Flair") ότι με βάση το άρθρο 7 της εν λόγω απόφασης εξουσιοδοτείται η Επιτροπή να διαπραγματευθεί συμφωνίες, μεταξύ άλλων, με τρίτες χώρες που συμμετέχουν στην ευρωπαϊκή συνεργασία στον τομέα της επιστημονικής και τεχνικής έρευνας (COST) και με τις ευρωπαϊκές χώρες που έχουν συνάψει συμφωνίες - πλαίσιο για επιστημονική και τεχνική συνεργασία με την Κοινότητα,

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος της Ευρωπαϊκής Οικονομικής Κοινότητας η συμφωνία συνεργασίας μεταξύ της Ευρωπαϊκής Κοινότητας και τρίτων κρατών COST για έργα εναρμονισμένης δράσης στον τομέα της επιστήμης και τεχνολογίας των τροφίμων (ειδικό πρόγραμμα έρευνας και τεχνολογικής ανάπτυξης "Flair").

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν την συμφωνία δεσμεύοντας την Κοινότητα.

Βρυξέλλες, 2 Μαρτίου 1992.

Για το Συμβούλιο Ο Πρόεδρος Joao PINHEIRO

(1) ΕΕ αριθ. C 224 της 29. 8. 1991, σ. 5.

(2) ΕΕ αριθ. C 326 της 16. 12. 1991, σ. 64, και απόφαση της 12ης Φεβρουαρίου 1992 (δεν δημοσιεύθηκε ακόμα στην Επίσημη Εφημερίδα).

(3) ΕΕ αριθ. C 40 της 17. 2. 1992, σ. 24.

(4) ΕΕ αριθ. L 200 της 13. 7. 1989, σ. 18.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Μαρτίου 1992 σχετικά με τη σύναψη πρωτοκόλλου χρηματοδοτικής συνεργασίας μεταξύ της Ευρωπαϊκής Οικονομικής Κοινότητας και του κράτους του Ισραήλ (92/210/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 238,

τη σύσταση της Επιτροπής,

τη σύμφωνη γνώμη του Ευρωπαϊκού Κοινοβουλίου (1),

Εκτιμώντας ότι πρέπει να εγκριθεί το πρωτόκολλο χρηματοδοτικής συνεργασίας μεταξύ της Ευρωπαϊκής Οικονομικής Κοινότητας και του κράτους του Ισραήλ,

ΑΠΟΦΑΣΙΖΕΙ:

Άρθρο 1

Το πρωτόκολλο χρηματοδοτικής συνεργασίας μεταξύ της Ευρωπαϊκής Οικονομικής Κοινότητας και του κράτους του Ισραήλ, εγκρίνεται εξ ονόματος της Κοινότητας.

Το κείμενο του πρωτοκόλλου επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει στη γνωστοποίηση που προβλέπει το άρθρο 13 παράγραφος 1 του πρωτοκόλλου (2).

Άρθρο 3

Η παρούσα απόφαση παράγει αποτελέσματα την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων. Βρυξέλλες, 16 Μαρτίου 1992. Για το Συμβούλιο

Ο Πρόεδρος

Jorge BRAGA DE MACEDO

(1) ΕΕ αριθ. C 39 της 17. 2. 1992. (2) Βλέπε σελίδα 51 της παρούσας Επίσημης Εφημερίδας.